title: Решение на Съвета от 2 юни 2005 година относно сключването на Рамково споразумение между Европейската общност и Република Хърватска за общите принципи за участие на Република Хърватска в програми на Общността

text:
Важна правна забележка

|

32005D0526

Официален вестник n° L 192 , 22/07/2005 стр. 0082 - 0083

		20050602Решение на Съветаот 2 юни 2005 годинаотносно сключването на Рамково споразумение между Европейската общност и Република Хърватска за общите принципи за участие на Република Хърватска в програми на Общността(2005/526/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 13, 71, 80, 95, 127, 137, 149, 150, 151, 152, 153, 157, 166, 175, 280 и 308 във връзка с член 300, параграф 2, първа алинея, второ изречение, член 300, параграф 3, втора алинея и член 300, параграф 4 от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Европейският съвет на срещата си в Солун през юни 2003 г. одобри "Солунски дневен ред за Западните Балкани: по пътя към европейска интеграция", който предвиди програмите на Общността да бъдат достъпни за страните, участващи в Процеса на стабилизиране и асоцииране (ПСА) при условията, установени за участие на страни кандидатки.(2) В своето съобщение "Подготовка за участие на държавите от Западните Балкани в програми и агенции на Общността" Комисията препоръча да бъдат сключени рамкови споразумения с Албания, Босна и Херцеговина, Хърватска, Бивша югославска република Македония и Сърбия и Черна гора, установяващи основните принципи за участието на всяка държава в програмите на Общността.(3) В съответствие с насоките за водене на преговорите, приети от Съвета на 29 април 2004 г., Комисията, от името на Европейската общност, постигна споразумение за сключването на рамково споразумение за общите принципи за участие на Хърватска в програми на Общността.(4) Настоящото споразумение беше подписано от името на Общността на 22 ноември 2004 г. в Брюксел, при условие че бъде сключено окончателно на по-късна дата.(5) По отношение на някои от програмите, обхванати от Споразумението, Договорът не предоставя правомощия, различни от посочените в член 308.(6) Специалните условия за участието на Хърватска в програмите на Общността, включително нейното финансово участие, следва да се определят от Комисията от името на Общността. За тази цел Комисията се подпомага от специален комитет, назначен от Съвета,(7) Хърватска може да поиска финансова помощ за участие в програми на Общността в съответствие с Регламент (ЕИО) № 3906/89 на Съвета от 5 декември 2000 г. относно икономическата помощ за някои страни от Централна и Източна Европа [2] или съгласно всеки подобен регламент, предвиждащ външна помощ от Общността за Хърватска, който може да бъде приет в бъдеще.(8) Рамковото споразумение ще бъде прибавено като протокол към Споразумението за стабилизиране и асоцииране между Европейските общности и техните държави-членки, от една страна, и Хърватска, от друга страна, което влезе в сила на 1 февруари 2005 г., и ще бъде неотделима част от него.(9) Прилагането на споразумението се преразглежда периодично.(10) Споразумението следва да бъде одобрено,РЕШИ:Член 1Рамковото споразумение между Европейската общност и Република Хърватска за общите принципи за участие на Хърватска в програми на Общността се одобрява от името на Общността.Текстът на споразумението е приложен към настоящото решение [3].Член 21. Оправомощава Комисията да определи, от името на Общността, специфичните правила и условия, приложими към участието на Хърватия във всяка програма, включително относно нейното финансово участие. Комисията се подпомага в тази задача от специален комитет, назначен от Съвета.2. В случай че Хърватска поиска външна помощ, се прилагат процедурите, предвидени в Регламент (ЕИО) № 3906/89 и в подобни регламенти, предвиждащи външна помощ от Общността към Република Хърватска, които могат да бъдат приети в бъдеще.Член 3Не по-късно от три години след датата на влизане в сила на споразумението и на всеки три години след това Комисията преразглежда прилагането на споразумението и докладва за това на Съвета. Докладът се придружава, при необходимост, от съответни предложения.Член 4Председателят на Съвета извършва нотифицирането, от името на Общността, в съответствие с член 10 от Споразумението.Съставено в Люксембург на 2 юни 2005 година.За СъветаПредседателL. Frieden[1] Съгласие от 10 май 2005 г. (все още непубликувано в Официален вестник).[2] ОВ L 375, 23.12.1989 г., стр. 1. Регламент, последно изменен с Регламент (ЕО) № 2257/2004 (ОВ L 389, 30.12.2004 г., стр. 1).[3] ОВ L 192, 22.7.2005 г., стр. 8.--------------------------------------------------


title: Решение (ЕС) 2016/1495 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2014 година

text:
               14.9.2016

               BG

               Официален вестник на Европейския съюз

               L 246/187

         РЕШЕНИЕ (ЕС) 2016/1495 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за развитие на професионалното обучение за финансовата 2014 година,

               —

               като взе предвид доклада на Сметната палата относно годишните отчети на Европейския център за развитие на професионалното обучение за финансовата 2014 година, придружен от отговора на Центъра (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Центъра във връзка с изпълнението на бюджета за финансовата 2014 година (05584/2016 – C8-0062/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионално обучение (4), и по-специално член 12а от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A8-0082/2016),

               1.

               Освобождава от отговорност директора на Европейския център за развитие на професионалното обучение във връзка с изпълнението на бюджета на Центъра за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за развитие на професионалното обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 39.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 39, 13.2.1975 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2012/400/ЕС: Решение на Съвета от 10 юли 2012 година относно позицията, която Европейският съюз следва да заеме в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

text:
               18.7.2012

               BG

               Официален вестник на Европейския съюз

               L 188/4

         РЕШЕНИЕ НА СЪВЕТА
   от 10 юли 2012 година
   относно позицията, която Европейският съюз следва да заеме в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
   (2012/400/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 46 и 48 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               В Протокол 31 към Споразумението за Европейското икономическо пространство (2) („Споразумението за ЕИП“) се съдържат специални разпоредби и условия относно сътрудничеството в специфични области извън четирите свободи.

               (2)

               Целесъобразно е да се разшири сътрудничеството между договарящите се страни по Споразумението за ЕИП, за да се включат дейности извън четирите свободи, включително сътрудничество в областта на свободното движение на работници, координацията на системите за социална сигурност и мерки по отношение на мигрантите, включително мигранти от трети държави.

               (3)

               Поради това Протокол 31 към Споразумението за ЕИП следва да се измени съответно.

               (4)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която Европейският съюз следва да заеме в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 10 юли 2012 година.

            За Съвета

            Председател

         V. SHIARLY

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994, стр. 3.

      ПРОЕКТ НА
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Протокол 31 към Споразумението за ЕИП беше изменен с Решение на Съвместния комитет на ЕИП № …/… от … г. (1)

                  (2)

                  Целесъобразно е да се разшири сътрудничеството между договарящите се страни по Споразумението за ЕИП и то да включи сътрудничество в областта на свободното движение на работници, координацията на системите за социална сигурност и мерки по отношение на мигрантите, включително мигранти от трети държави.

                  (3)

                  Следователно Протокол 31 към Споразумението за ЕИП следва да се измени, за да се даде възможност за провеждането на това разширено сътрудничество от 1 януари 2012 г.,

            ПРИЕ НАСТОЯЩОТО РЕШЕНИЕ:
      Член 1
      Член 5 от Протокол 31 към Споразумението за ЕИП се изменя, както следва:

                  1.

                  След параграф 11 се добавя следният параграф:
                  „12.   Считано от 1 януари 2012 г. държавите от ЕАСТ участват в дейностите, финансирани от следните бюджетни редове, вписани в общия бюджет на Европейския съюз за финансовата 2012 година:

                              —

                                 Бюджетен ред 04 01 04 08: „Свободно движение на работници, координиране на системите за социална сигурност и мерки по отношение на мигрантите, включително мигранти от трети страни — разходи за административно управление“,

                              —

                                 Бюджетен ред 04 03 05: „Свободно движение на работници, координиране на системите за социална сигурност и мерки по отношение на мигрантите, включително мигранти от трети страни“.“

                  2.

                  Думите „и в програмата, посочена в дванадесето тире — считано от 1 януари 2009 г.“ в параграф 5 се заменят с думите „…, в програмата, посочена в дванадесето тире — считано от 1 януари 2009 г., и в дейностите, финансирани от бюджетните линии за финансовата 2012 година, посочени в параграф 12 — считано от 1 януари 2012 г.“

                  3.

                  Думите „параграф 8“ в параграфи 6 и 7 се заменят с думите „параграфи 8 и 12“.

            Член 2
      Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението за ЕИП (2).
      То се прилага от 1 януари 2012 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в … на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  [Без отбелязани конституционни изисквания.] [С отбелязани конституционни изисквания.]


title: Решение (ЕС) 2016/870 на Съвета от 24 май 2016 година относно сключването, от името на Европейския съюз, на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години

text:
               2.6.2016

               BG

               Официален вестник на Европейския съюз

               L 145/1

         РЕШЕНИЕ (ЕС) 2016/870 НА СЪВЕТА
   от 24 май 2016 година
   относно сключването, от името на Европейския съюз, на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, във връзка с член 218, параграф 6, втора алинея, буква а) и член 218, параграф 7 от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               На 30 ноември 2006 г. Съветът прие Регламент (ЕО) № 1801/2006 относно сключването на Споразумение за партньорско сътрудничество в областта на рибарството между Европейската общност и Ислямска република Мавритания (2) (наричано по-нататък „Споразумението за партньорство“).

               (2)

               Последният протокол за определяне на възможностите за риболов и на финансовото участие, предвидени в Споразумението за партньорство в областта на рибарството изтече на 16 декември 2014 г.

               (3)

               Съюзът и Република Мавритания договориха нов протокол (3) към Споразумението за партньорство (наричан по-нататък „протоколът“).

               (4)

               Посоченият протокол е подписан съгласно решение (ЕС) 2015/2191 (4) и се прилага временно от 16 ноември 2015 г.

               (5)

               С член 10 от Споразумението за партньорство се създава съвместен комитет, който следи за прилагането на Споразумението за партньорство и осигурява изпълнението му. Освен това в съответствие с протокола съвместният комитет може да одобрява определени изменения на протокола. За да се улесни одобряването на тези изменения, е целесъобразно Комисията да се оправомощи да одобрява тези изменения, при спазването на определени условия, чрез опростена процедура.

               (6)

               Протоколът следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Протоколът за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания, за период от четири години, се одобрява от името на Съюза (5).
   Член 2
   Председателят на Съвета, от името на Съюза, извършва предвиденото в член 17 от протокола уведомяване.
   Член 3
   При спазване на разпоредбите и условията, установени в приложението към настоящото решение, Комисията, от името на Съюза, в рамките на съвместния комитет, се упълномощава да одобри измененията на протокола.
   Член 4
   Настоящото решение влиза в сила в деня на приемането му.

      Съставено в Брюксел на 24 май 2016 година.

            За Съвета

            Председател

         A.G. KOENDERS

      (1)  Одобрение от 10 май 2016 г. (все още непубликувано в Официален вестник).

      (2)  Регламент (ЕО) № 1801/2006 на Съвета от 30 ноември 2006 г. относно сключването на Споразумението за партньорство в областта на рибарството между Европейската общност и Ислямска република Мавритания (ОВ L 343, 8.12.2006 г., стр. 1).

      (3)  Протокол за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години (ОВ L 315, 1.12.2015 г., стр. 3).

      (4)  Решение (ЕС) 2015/2191 на Съвета от 10 ноември 2015 г. относно подписването от името на Европейския съюз и временното прилагане на Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Общността и Ислямска република Мавритания, за период от четири години (ОВ L 315, 1.12.2015 г., стр. 1).

      (5)  Протоколът е публикуван в ОВ L 315, 1.12.2015 г. заедно с решението за подписването му.

      ПРИЛОЖЕНИЕ

         Обхват на пълномощието и процедура за установяване на позициятана Съюза в рамките на съвместния комитет

                  1.

                  Комисията се оправомощава да води преговори с Ислямска република Мавритания и, когато е целесъобразно и при спазване на точка 3 от настоящото приложение, да одобрява измененията на протокола по отношение на следните въпроси:

                              а)

                              преразглеждане на възможностите за риболов в съответствие с членове 5 и 6 от протокола;

                              б)

                              решение относно условията за секторната подкрепа в съответствие с член 3 и приложение 2 от протокола;

                              в)

                              условията за упражняване на риболовна дейност в съответствие с членове 5 и 6 от протокола.

                  2.

                  В рамките на съвместния комитет, Съюзът:

                              а)

                              действа в съответствие с целите, които си е поставил в рамките на общата политика в областта на рибарството;

                              б)

                              се придържа към заключенията на Съвета от 19 март 2012 г. във връзка със съобщението относно външното измерение на общата политика в областта на рибарството;

                              в)

                              насърчава позиции, които са съобразени със съответните правила, приети от регионалните организации за управление на рибарството.

                  3.

                  Когато се предвижда на заседание на съвместния комитет да бъде прието решение за изменение на протокола съгласно точка 1, се вземат необходимите мерки, така че позицията, която ще бъде изразена от името на Съюза, да отчита най-актуалната статистическа, биологична и друга полезна информация, с каквато разполага Комисията.
                  За тази цел и въз основа на тази информация службите на Комисията представят на Съвета или на неговите подготвителни органи, достатъчно време преди съответното заседание на съвместния комитет, документ, в който са изложени елементите на предложената позиция на Съюза, за разглеждане и одобряване.
                  По отношение на въпросите, посочени в точка 1, буква а), Съветът одобрява предложената позиция на Съюза с квалифицирано мнозинство. В останалите случаи позицията на Съюза, предложена в подготвителния документ, се счита за одобрена, освен ако определен брой държави-членки, представляващи блокиращо малцинство, се противопоставят на това по време на заседание на подготвителния орган на Съвета или в срок от двадесет дни от получаването на подготвителния документ, което от двете настъпи по-рано. В случай на възражения въпросът се отнася до Съвета.
                  Ако в хода на следващите заседания, включително на място, не е възможно да се постигне споразумение, което позволява в позицията на Съюза да се вземат предвид новите елементи, въпросът се отнася до Съвета или до подготвителните му органи.

                  4.

                  Комисията се приканва своевременно да предприеме всички необходими последващи мерки във връзка с решението на съвместния комитет, включително при целесъобразност публикуване на съответното решение в Официален вестник на Европейския съюз и предаване на всякакви предложения, необходими за изпълнението на това решение.


title: Решение (ЕС) 2016/2156 на Европейския парламент от 27 октомври 2016 година относно приключването на сметките на съвместното предприятие ENIAC за финансовата 2014 година

text:
               8.12.2016

               BG

               Официален вестник на Европейския съюз

               L 333/58

         РЕШЕНИЕ (ЕС) 2016/2156 НА ЕВРОПЕЙСКИЯ ПАРЛАМЕНТ
   от 27 октомври 2016 година
   относно приключването на сметките на съвместното предприятие ENIAC за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие ENIAC за финансовата 2014 година,

               —

               като взе предвид доклада на Сметната палата относно годишните отчети на съвместното предприятие ENIAC за финансовата 2014 година, придружен от отговора на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на съвместното предприятие във връзка с изпълнението на бюджета за финансовата 2014 година (05587/2016 — C8-0058/2016),

               —

               като взе предвид своето решение от 28 април 2016 г. (3) за отсрочване на решението за освобождаване от отговорност за финансовата 2014 година, както и отговорите на изпълнителния директор на съвместното предприятие ECSEL (бившето съвместно предприятие ENIAC и съвместно предприятие ARTEMIS),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 209 от него,

               —

               като взе предвид Регламент (ЕО) № 72/2008 на Съвета от 20 декември 2007 г. за създаване на съвместно предприятие ENIAC (5),

               —

               като взе предвид Регламент (ЕС) № 561/2014 на Съвета от 6 май 2014 г. за създаване на съвместното предприятие ECSEL (6), и по-специално член 12 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (7),

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (8),

               —

               като взе предвид член 94 и приложение V към своя правилник,

               —

               като взе предвид втория доклад на комисията по бюджетен контрол (А8-0264/2016),

               1.

               Одобрява приключването на сметките на съвместното предприятие ENIAC за финансовата 2014 година.

               2.

               Възлага на своя председател да предаде настоящото решение на изпълнителния директор на съвместното предприятие ECSEL (бившето съвместно предприятие ENIAC и съвместно предприятие ARTEMIS), на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 422, 17.12.2015 г., стр. 25.

      (2)  ОВ C 422, 17.12.2015 г., стр. 26.

      (3)  ОВ L 246, 14.9.2016 г., стр. 432.

      (4)  ОВ L 298, 26.10.2012 г., стр. 1.

      (5)  ОВ L 30, 4.2.2008 г., стр. 21.

      (6)  ОВ L 169, 7.6.2014 г., стр. 152.

      (7)  ОВ L 357, 31.12.2002 г., стр. 72.

      (8)  ОВ L 38, 7.2.2014 г., стр. 2.


title: 2011/352/ЕС: Решение на Съвета от 9 юни 2011 година за прилагане на разпоредбите на достиженията на правото от Шенген, отнасящи се до Шенгенската информационна система, в Княжество Лихтенщайн

text:
               18.6.2011

               BG

               Официален вестник на Европейския съюз

               L 160/84

         РЕШЕНИЕ НА СЪВЕТА
   от 9 юни 2011 година
   за прилагане на разпоредбите на достиженията на правото от Шенген, отнасящи се до Шенгенската информационна система, в Княжество Лихтенщайн
   (2011/352/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген (Протокола) (1), който беше подписан на 28 февруари 2008 г. (2) и влезе в сила на 7 април 2011 г., и по-специално член 10, параграф 1 от него,
   като има предвид, че:

               (1)

               В член 10, параграф 1 от Протокола се предвижда, че разпоредбите на достиженията на правото от Шенген се привеждат в действие от Княжество Лихтенщайн само след решение на Съвета в този смисъл, след като Съветът е потвърдил, че от Княжество Лихтенщайн са изпълнени необходимите условия за въвеждането на достиженията на правото от Шенген.

               (2)

               Съветът направи проверка дали Княжество Лихтенщайн осигурява задоволителни нива на защита на данните, като предприе следните стъпки: на Княжество Лихтенщайн бе изпратен пълен въпросник, отговорите на който бяха записани, и в Княжество Лихтенщайн бяха проведени посещения за проверка и оценка в съответствие с приложимите шенгенски процедури за оценка, посочени в Решението на Изпълнителния комитет от 16 септември 1998 г. за създаване на Постоянен комитет за оценка и прилагане на Споразумението от Шенген (SCH/Com-ex (98) 26 def.) (3) (решението на изпълнителния комитет от 16 септември 1998 г.) в областта на защитата на данните.

               (3)

               На 9 юни 2011 г. Съветът стигна до заключение, че Княжество Лихтенщайн е изпълнило условията в областта на защитата на данните. Ето защо е възможно да се определи дата, от която достиженията на правото от Шенген, отнасящи се до Шенгенската информационна система („ШИС“), да могат да се прилагат за Княжество Лихтенщайн.

               (4)

               Влизането в сила на настоящото решение следва да позволи прехвърлянето на действителни данни от ШИС към Княжество Лихтенщайн. Конкретното използване на тези данни следва да позволи на Съвета, посредством приложимите шенгенски процедури за оценка, посочени в решението на изпълнителния комитет от 16 септември 1998 г., да направи проверка на правилното прилагане в Княжество Лихтенщайн на разпоредбите на достиженията на правото от Шенген, отнасящи се до ШИС. След извършване на тези оценки Съветът следва да вземе решение относно отмяна на проверките по вътрешните граници с Княжество Лихтенщайн.

               (5)

               В Споразумението между Княжество Лихтенщайн, Република Исландия и Кралство Норвегия относно въвеждането, прилагането и развитието на достиженията на правото от Шенген и относно критериите и механизмите за определяне на държавата, отговорна за разглеждане на молби за убежище, подадени в Лихтенщайн, Исландия или Норвегия, се посочва, че то ще породи действие по отношение на въвеждането, прилагането и развитието на достиженията на правото от Шенген на същата дата, на която породи действие Протоколът.

               (6)

               Следва да бъде прието отделно решение на Съвета, в което да се определи дата за отмяна на проверките по вътрешните граници. До посочената в това решение дата следва да бъдат наложени определени ограничения върху използването на ШИС,

         ПРИЕ НАСТОЯЩОТО РЕШЕНИЕ:
   Член 1
   1.   Разпоредбите на достиженията на правото от Шенген, отнасящи се до ШИС, които са посочени в приложение I, се прилагат от 19 юли 2011 г. за Княжество Лихтенщайн в отношенията му с Кралство Белгия, Република България, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Италианската република, Република Латвия, Република Литва, Великото херцогство Люксембург, Република Унгария, Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия и Кралство Швеция.
   2.   Разпоредбите на достиженията на правото от Шенген, отнасящи се до ШИС, които са посочени в приложение II, се прилагат от датата, предвидена в тези разпоредби, за Княжество Лихтенщайн в отношенията му с Кралство Белгия, Република България, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Италианската република, Република Латвия, Република Литва, Великото херцогство Люксембург, Република Унгария, Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия и Кралство Швеция.
   3.   От 9 юни 2011 г. към Княжество Лихтенщайн могат да се прехвърлят действителни данни от ШИС.
   От 19 юли 2011 г. на Княжество Лихтенщайн се позволява да въвежда данни в ШИС и да използва данни от ШИС, при спазване на параграф 4.
   4.   До датата на отмяна на проверките по вътрешните граници с Княжество Лихтенщайн, Княжество Лихтенщайн:

               а)

               не е задължено да отказва влизане на негова територия или да експулсира граждани на трети държави, за които друга държава-членка е изпратила сигнал по ШИС с цел да им бъде отказано влизане;

               б)

               се въздържа от въвеждане на данните, попадащи в приложното поле на член 96 от Конвенцията от 19 юни 1990 г. за прилагане на Споразумението от Шенген от 14 юни 1985 година между правителствата на държавите от Икономическия съюз Бенелюкс, Федерална република Германия и Френската република за постепенното премахване на контрола по техните общи граници (4) („Шенгенската конвенция“).

         Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Люксембург на 9 юни 2011 година.

            За Съвета

            Председател

         PINTÉR S.

      (1)  Все още непубликуван в Официален вестник.

      (2)  Решения 2008/261/ЕО (ОВ L 83, 26.3.2008 г., стр. 3) и 2008/262/ЕО (ОВ L 83, 26.3.2008 г., стр. 5) на Съвета.

      (3)  ОВ L 239, 22.9.2000 г., стр. 138.

      (4)  ОВ L 239, 22.9.2000 г., стр. 19.

      ПРИЛОЖЕНИЕ I

         Списък на разпоредбите на достиженията на правото от Шенген, отнасящи се до ШИС, които да станат приложими за Княжество Лихтенщайн

                  1.

                  По отношение на разпоредбите на Шенгенската конвенция:
                  член 64 и членове 92—119 от Шенгенската конвенция.

                  2.

                  По отношение на решенията и декларациите относно ШИС на Изпълнителния комитет, създаден по силата на Шенгенската конвенция:

                              а)

                              Решение на Изпълнителния комитет от 15 декември 1997 г. за изменение на Финансовия регламент относно Ц.ШИС (SCH/Com-ex (97) 35) (1);

                              б)

                                          —

                                          Декларация на Изпълнителния комитет от 18 април 1996 г. за определяне на понятието „чужденец“ (SCH/Com-ex (96) decl. 5) (2);

                                          —

                                          Декларация на Изпълнителния комитет от 28 април 1999 г. за структурата на ШИС (SCH/Com-ex (99) decl. 2 rev) (3).

                  3.

                  По отношение на други правни инструменти относно ШИС:

                              а)

                              Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (4), доколкото е приложима по отношение на обработката на данни в рамките на ШИС;

                              б)

                              Решение 2000/265/ЕО на Съвета от 27 март 2000 г. за съставяне на финансов регламент, уреждащ бюджетните аспекти на управлението от страна на заместник-генералния секретар на Съвета, на сключени от него, в качеството му на представител на определени държави-членки договори, свързани с изграждането и функционирането на комуникационната инфраструктура на Шенгенското пространство — „Sisnet“ (5);

                              в)

                              Наръчник SIRENE (6);

                              г)

                              Регламент (ЕО) № 871/2004 на Съвета от 29 април 2004 г. за въвеждане на някои нови функции в Шенгенската информационна система, включително в борбата с тероризма (7), и всички последващи решения относно началната дата на прилагане на тези функции;

                              д)

                              Решение 2005/211/ПВР на Съвета от 24 февруари 2005 г. за въвеждане на нови функции в Шенгенската информационна система, включително и с оглед борбата срещу тероризма (8), и всички последващи решения относно началната дата на прилагане на тези функции;

                              е)

                              Регламент (ЕО) № 1160/2005 на Европейския парламент и на Съвета от 6 юли 2005 г. за изменение на Конвенцията за прилагането на Шенгенското споразумение от 14 юни 1985 година относно постепенното премахване на проверките на общите граници, по отношение на достъпа до Шенгенската информационна система на службите в държавите-членки, които отговарят за издаването на сертификати за регистрация на превозните средства (9);

                              ж)

                              член 5, параграф 4, буква а) и разпоредбите на дял II и приложенията към него, отнасящи се за Шенгенската информационна система (ШИС), от Регламент (ЕО) № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници) (10);

                              з)

                              Регламент (ЕО) № 1104/2008 на Съвета от 24 октомври 2008 година относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (11);

                              и)

                              Решение 2008/839/ПВР на Съвета от 24 октомври 2008 г. относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (12).

         (1)  ОВ L 239, 22.9.2000 г., стр. 444.

         (2)  ОВ L 239, 22.9.2000 г., стр. 458.

         (3)  ОВ L 239, 22.9.2000 г., стр. 459.

         (4)  ОВ L 281, 23.11.1995 г., стр. 31.

         (5)  ОВ L 85, 6.4.2000 г., стр. 12.

         (6)  Части от наръчника SIRENE бяха публикувани в ОВ C 38, 17.2.2003 г., стр. 1. Наръчникът беше изменен с решения 2006/757/ЕО (ОВ L 317, 16.11.2006 г., стр. 1) и 2006/758/ЕО (ОВ L 317, 16.11.2006 г., стр. 41) на Комисията.

         (7)  ОВ L 162, 30.4.2004 г., стр. 29.

         (8)  ОВ L 68, 15.3.2005 г., стр. 44.

         (9)  ОВ L 191, 22.7.2005 г., стр. 18.

         (10)  ОВ L 105, 13.4.2006 г., стр. 1.

         (11)  ОВ L 299, 8.11.2008 г., стр. 1.

         (12)  ОВ L 299, 8.11.2008 г., стр. 43.

      ПРИЛОЖЕНИЕ II

         Списък на разпоредбите на достиженията на правото от Шенген, отнасящи се до ШИС, които да станат приложими за Княжество Лихтенщайн от датата, предвидена в тези разпоредби

                  1.

                  Регламент (ЕО) № 1986/2006 на Европейския парламент и на Съвета от 20 декември 2006 г. относно достъпа до Шенгенската информационна система от второ поколение (ШИС II) на службите на държавите-членки, отговорни за издаването на свидетелства за регистрация на превозни средства (1);

                  2.

                  Регламент (ЕО) № 1987/2006 на Европейския парламент и на Съвета от 20 декември 2006 г. за създаването, функционирането и използването на Шенгенска информационна система от второ поколение (ШИС II) (2);

                  3.

                  Решение 2007/533/ПВР на Съвета от 12 юни 2007 г. относно създаването, функционирането и използването на Шенгенска информационна система от второ поколение (ШИС II) (3).

         (1)  ОВ L 381, 28.12.2006 г., стр. 1.

         (2)  ОВ L 381, 28.12.2006 г., стр. 4.

         (3)  ОВ L 205, 7.8.2007 г., стр. 63.


title: 2007/545/ЕО, Евратом: Решение на Съвета от 23 юли 2007 година относно назначаването на член от Дания в Европейския икономически и социален комитет

text:
               2.8.2007

               BG

               Официален вестник на Европейския съюз

               L 201/14

      РЕШЕНИЕ НА СЪВЕТА

   от 23 юли 2007 година
   относно назначаването на член от Дания в Европейския икономически и социален комитет
   (2007/545/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/703/ЕО, Евратом на Съвета от 16 октомври 2006 г. относно назначаването на членове от Дания в Европейския икономически и социален комитет (1) за периода от 21 септември 2006 г. до 20 септември 2010 г,
   като взе предвид представената от правителството на Дания кандидатура,
   като взе предвид становището на Комисията,
   като има предвид, че след оставката на г-н Henrik FALLESEN в Европейския икономически и социален комитет се освободи едно място за член от Дания,
   РЕШИ:
   Член 1
   Г-жа Sinne ALSING CONAN се назначава за член на Европейския икономически и социален комитет на мястото на г-н Henrik FALLESEN за остатъка от мандата на последния, а именно до 20 септември 2010 г.
   Член 2
   Настоящото решение влиза в сила в деня на неговото приемане.

      Съставено в Брюксел на 23 юли 2007 година.

            За Съвета

            Председател

         L. AMADO

      (1)  ОВ L 291, 21.10.2006 г., стр. 33.


title: Решение на Съвета от 25 април 2002 година относно сигурността във връзка с футболни срещи с международно значение

text:
Важна правна забележка

|

32002D0348

Официален вестник n° L 121 , 08/05/2002 стр. 0001 - 0003 специално чешко издание глава 19 том 04 стр. 237  - 239 специално испанско издание глава 19 том 04 стр. 238  - 240 специално унгарско издание глава 19 том 04 стр. 237  - 239 специално литвийско издание глава 19 том 04 стр. 237  - 239 LV.ES глава 19 том 04 стр. 237  - 239 MT.ES глава 19 том 04 стр. 237  - 239 PL.ES глава 19 том 04 стр. 237  - 239 SK.ES глава 19 том 04 стр. 237  - 239 специално словенско издание глава 19 том 04 стр. 237  - 239

		20020425Решение на Съветаот 25 април 2002 годинаотносно сигурността във връзка с футболни срещи с международно значение(2002/348/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 30, параграф 1, букви а) и б) и член 34, параграф 2, буква в) от него,като взе предвид инициативата на Кралство Белгия,като взе предвид становището на Европейския парламент [1],като има предвид, че:(1) Съгласно условията на член 29 от Договора Европейският съюз има за цел да гарантира на своите граждани висока степен на безопасност в пространство на свобода, сигурност и правосъдие, чрез разработване на общи действия между държавите-членки в областта на полицейското сътрудничество.(2) Футболът се превърна в явление с подчертано международен характер като резултат от различни срещи в европейски и международен мащаб и огромния брой пътуващи поддръжници. Тази интернационализация изисква да се постигне сигурност във връзка с футболните срещи по начин, който излиза извън националните граници.(3) Футболните срещи не трябва да се разглеждат единствено като евентуален източник на проблеми, свързани с нарушаване на закона, реда или сигурността, а като събития, които въпреки потенциалния риск следва да се провеждат ефективно.(4) По-специално, за предотвратяване и борба срещу свързаното с футбола насилие обменът на информация има решаващо значение, за да могат компетентните полицейски органи в държавите-членки да се подготвят и да реагират адекватно.(5) За целите на обмена на информация във връзка с футболни прояви и предвид необходимостта от международно полицейско сътрудничество, когато те имат международен характер, много важно е във всяка държава-членка да се създаде национално футболно информационно звено за нуждите на полицията.(6) В рамките на Съвета на Европа са приети следните актове: Конвенция № 108 за защита на лицата при автоматизираната обработка на лични данни, от 28 януари 1981 г., Препоръка № R (87)15 на Комитета на министрите, от 17 септември 1987 г., уреждаща използването на лични данни в полицейския сектор, както и Европейска конвенция относно насилието и лошото поведение на зрители при спортни прояви и в частност футболни срещи от 19 август 1985 г.(7) На 26 май 1997 г. Съветът прие Съвместно действие 97/339/ПВР относно сътрудничеството в областта на обществения ред и безопасност [2] и на 9 юни 1997 г. — Резолюция за предотвратяване и ограничаване на футболното хулиганство чрез обмен на опит, недопускане до стадионите и медийна политика [3].(8) Освен това на 6 декември 2001 г. Съветът прие резолюция относно сборник препоръки за въвеждане в международен мащаб на полицейско сътрудничество и мерки с цел предотвратяване и ограничаване насилието, свързано с футболни мачове с международен характер, в които участва поне до една държава-членка [4],РЕШИ:Член 1Създаване на национално футболно информационно звено1. Всяка държава-членка създава или определя национално футболно информационно звено към полицията.2. Всяка държава-членка нотифицира генералния секретариат на Съвета за координатите на своето национално футболно информационно звено, както и за всички последващи промени във връзка с настоящото решение. Генералният секретариат изпраща тези данни за публикуване в Официален вестник.3. Националното футболно информационно звено играе ролята на централен пункт за пряка връзка с цел обмен на съответната информация и улесняване на полицейското сътрудничество по време на футболни мачове с международно участие.Всяка държава-членка може да установи определени контакти във връзка с някои аспекти на футболната тематика посредством специализирани по тези аспекти служби, но при условие че националното футболно информационно звено ще получи своевременно и по подходящ начин необходимия минимум информация по тези въпроси.4. Всяка държава-членка гарантира, че националното ѝ футболно информационно звено е в състояние да изпълнява ефикасно и своевременно задачите, които му се възлагат.5. Настоящото решение се прилага, без да се накърняват действащите национални разпоредби, по-специално тези относно разпределението на правомощията между различните власти и служби в съответните държави-членки.Член 2Задачи на националното футболно информационно звено1. Националното футболно информационно звено отговаря за координирането и улесняването на обмена на информация между полицейските служби във връзка с международни футболни мачове. Такъв информационен обмен може да включва и други правоохранителни органи, които съдействат за сигурността или закона и реда в съответствие с разпределението на правомощията в съответната държава-членка.2. В съответствие с приложимото национално и международно законодателство националното футболно информационно звено има достъп до личните данни на рискови групи футболни поддръжници.3. Националното футболно информационно звено улеснява, координира или организира осъществяването на международно полицейско сътрудничество във връзка с футболни срещи с международно значение.4. Националното футболно информационно звено може да поеме отговорността да съдейства на компетентните национални органи в съответствие с действащото национално законодателство, и по-специално разпределението на правата между различните органи и служби в държавите-членки.5. В рамките на международните мачове националното футболно информационно звено предоставя, най-малкото при поискване от друго национално футболно информационно звено в съответна държава-членка, оценка на риска за националния и клубните отбори в страната.Член 3Обмен на полицейска информация между национални футболни информационни звена1. Когато действат по собствена инициатива или при поискване, националните футболни информационни звена се включват в обмен на информация от общ характер, както и на лични данни, по реда на параграф 3, преди, по време и след футболни прояви с международно значение.2. Информацията от общ характер, която е обменена във връзка с футболни прояви с международно участие, представлява стратегическа, оперативна и тактическа информация. Тази информация се определя, както следва:- "стратегическа информация" — информация, която уточнява всички аспекти на проявата, като се обръща специално внимание на включените рискове за сигурността;- "оперативна информация" — информация, която дава точна представа за фактическия ход на нещата в рамките на проявата;- "тактическа информация" — информация, която позволява на оперативните органи да реагират подходящо за обезпечаване на реда и сигурността във връзка с проявата.3. Размяната на лични данни се осъществява в съответствие с приложимото национално и международно законодателство съгласно принципите на Конвенция № 108 на Съвета на Европа за защита на лицата при автоматизирана обработка на лични данни от 28 януари 1981 г., а когато е уместно, и на Препоръка № R (87)15 на Комитета на министрите на Съвета на Европа от 17 септември 1987 г., която урежда използването на лични данни в полицейския сектор. Този обмен има за цел да се подготвят и предприемат подходящи мерки за опазване на законността и реда по време на футболни прояви. Този обмен може, по-специално, да обхваща и данни за лица, които представляват или могат да представляват опасност за законността, реда и сигурността.Член 4Процедура за съобщаване между национални футболни информационни звена1. Обработването на информацията за международни футболни прояви се координира от националните футболни информационни звена. Те гарантират, че всички заинтересовани полицейски служби получават навреме необходимата информация. След като бъде обработена, информацията се използва от самото национално футболно информационно звено или се предава на заинтересованите органи или полицейски служби.2. Националното футболно информационно звено в страната домакин на футболната проява се свързва преди, по време и след срещата или шампионата с националните полицейски служби на участващите държави-членки, когато е подходящо, посредством служител за връзка, който е посочен и осигурен от тези държави-членки. Служителите за връзка се търсят по въпроси, които се отнасят до законността, реда и сигурността, свързаните с футбола прояви на насилие, както и до престъпността като цяло, в контекста на конкретната разглеждана футболна среща или шампионат.3. Националните футболни информационни звена запазват поверителния характер на разменяната информация. Когато не става въпрос за лични данни, информацията се архивира. С тях могат да се правят справки от други национални звена, стига на националното звено, което е предоставило информацията, предварително да е предоставена възможност да даде мнението си за разпространението им.Член 5Езиков режимВсяко национално футболно информационно звено комуникира на собствения си език с превод на работния език, който е общ за заинтересованите страни, освен ако не е предвидено друго в договореностите между заинтересованите страни.Член 6ОценяванеСъветът оценява изпълнението на настоящото решение две години след приемането му.Член 7Влизане в силаНастоящото решение влиза в сила в деня след публикуването му в Официален вестник.Съставено в Люксембург на 25 април 2002 година.За СъветаПредседателM. Rajoy Brey[1] Становище от 9 април 2002 г. (все още непубликувано в Официален вестник).[2] ОВ L 147, 5.6.1997 г., стр. 1.[3] ОВ C 193, 24.6.1997 г., стр. 1.[4] ОВ C 22, 24.1.2002 г., стр. 1.--------------------------------------------------


title: 2009/648/ЕО: Решение на Европейския парламент от 23 април 2009 година относно приключването на сметките на Европейската агенция за авиационна безопасност за финансовата 2007 година

text:
               26.9.2009

               BG

               Официален вестник на Европейския съюз

               L 255/125

      РЕШЕНИЕ НА ЕВРОПЕЙСКИЯ ПАРЛАМЕНТ

   от 23 април 2009 година
   относно приключването на сметките на Европейската агенция за авиационна безопасност за финансовата 2007 година
   (2009/648/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за авиационна безопасност за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската агенция за авиационна безопасност за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване и за създаване на Европейска агенция за авиационна безопасност (4), и по-специално член 60 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по транспорт и туризъм (A6-0163/2009),

               1.

               Удостоверява, че окончателните годишни отчети на Европейската агенция за авиационна безопасност са приложени към доклада на Сметната палата.

               2.

               Одобрява приключването на сметките на Европейската агенция за авиационна безопасност за финансовата 2007 година.

               3.

               Възлага на своя председател да предаде настоящото решение на изпълнителния директор на Европейската агенция за авиационна безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 16.

      (2)  ОВ C 311, 5.12.2008 г., стр. 20.

      (3)  ОВ L 248, 16.9.2002 г., стр. 1.

      (4)  ОВ L 79, 19.3.2008 г., стр. 1.

      (5)  ОВ L 357, 31.12.2002 г., стр. 72.


title: 2009/544/ЕО: Решение на Комисията от 13 август 2008 година относно създаване на екологични критерии за присъждане на знака на Общността за екомаркировка на бои и лакове за вътрешно боядисване (нотифицирано под номер C(2008) 4453) (Текст от значение за ЕИП)

text:
               14.7.2009

               BG

               Официален вестник на Европейския съюз

               L 181/39

      РЕШЕНИЕ НА КОМИСИЯТА

   от 13 август 2008 година
   относно създаване на екологични критерии за присъждане на знака на Общността за екомаркировка на бои и лакове за вътрешно боядисване
   (нотифицирано под номер C(2008) 4453)
   (текст от значение за ЕИП)
   (2009/544/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка (1),и по-специално член 6, параграф 1, втора алинея от него,
   като има предвид, че:

               (1)

               Съгласно Регламент (ЕО) № 1980/2000 екомаркировката на Общността може да се присъди на продукт, притежаващ характеристики, които му позволяват да допринесе значително за подобрения във връзка с ключови аспекти на околната среда.

               (2)

               Регламент (ЕО) № 1980/2000 предвижда да се установят конкретните критерии за екомаркировка по продуктови групи, съставени въз основа на критериите, изработени от Съвета по екомаркировка на Европейския съюз.

               (3)

               Този регламент предвижда също, че преразглеждането на критериите за екомаркировка, както и на свързаните с тях изисквания за оценяване и утвърждаване, следва да се осъществи своевременно — преди изтичането на срока на валидност на критериите, определени за всяка група от продукти.

               (4)

               В съответствие с Регламент (ЕО) № 1980/2000 бе проведено своевременно преразглеждане на екологичните критерии, както и на свързаните с тях изисквания за оценяване и утвърждаване, установени с Решение 2002/739/ЕО на Комисията от 3 септември 2002 г. за установяване на ревизирани екологични критерии за присъждане на знака за екомаркировка на Общността на бои и лакове за вътрешно боядисване и за изменение на Решение 1999/10/ЕО (2). Тези екологични критерии и свързаните с тях изисквания за оценяване и удостоверяване са валидни до 28 февруари 2009 г.

               (5)

               В светлината на това преразглеждане е уместно, с оглед на отчитане на научните и пазарните развития, да бъде променено определението на групата от продукти и да бъдат установени нови екологични критерии.

               (6)

               Следователно Решение 2002/739/ЕО следва да се замени.

               (7)

               Екологичните критерии, както и изискванията за оценка и проверка, следва да бъдат валидни до четири години след датата на нотификация на настоящото решение.

               (8)

               Би следвало да се разреши преходен период за производителите, на чиито продукти е присъдена екомаркировка за бои и лакове за вътрешно боядисване преди 18.8.2008 г. или които са подали заявка за такова присъждане преди 18.8.2008 г., така че те да имат достатъчно време, за да адаптират продуктите си и да ги приведат в съответствие с ревизираните критерии и изисквания. С оглед на постигане на правна сигурност до 28 февруари 2009 г. би следвало да бъде разрешено на производителите да подават заявки, съответстващи или на посочените в Решение 2002/739/ЕО критерии, или на критериите, посочени в настоящото решение. След тази дата ще се прилагат само критериите, посочени в настоящото решение.

               (9)

               Мерките, предвидени в настоящото решение, са в съответствие със становището на Комитета, създаден съгласно член 17 на Регламент (ЕО) № 1980/2000,

         ПРИЕ НАСТОЯЩОТО РЕШЕНИЕ:
   Член 1
   1.   Групата от продукти „бои и лакове за вътрешно боядисване“ включва вътрешни декоративни бои и лакове, байцове и сродни продукти, в съответствие с определението в параграф 2, предназначени за използване от непрофесионални и професионални потребители, които продукти са разработени предимно за употреба вътре в сгради и се продават като такива.
   В това определение се включват, inter alia, подови лакове и бои; продукти, оцветени от дистрибутора по молба на любители или професионалисти декоратори; цветови системи; декоративни бои в течен или пастообразен вид, които могат да бъдат предварително обработени, оцветени или приготвени от производителя, за да отговарят на нуждите на потребителите, включително грундове и подслоеве от подобни продуктови системи.
   2.   „Боя“ е пигментиран материал за покритие под формата на течност, паста или прах, който след полагане върху даден субстрат образува непрозрачно покритие със защитни, декоративни или специфични технически свойства.
   „Лак“ е прозрачен материал за покритие, който след нанасяне върху даден субстрат образува плътен прозрачен слой със защитни, декоративни или специфични технически свойства.
   „Декоративни бои и лакове“ са боите и лаковете, които се използват в сгради, както и върху техните дървени части и арматура, с декоративна и защитна цел. Те се полагат на място. При все че тяхната основна функция е декоративна по своята природа, те изпълняват и защитна роля.
   „Байцове“ (лазури) са покрития, които създават прозрачен или полупрозрачен слой за декорация и защита на дървото срещу атмосферните въздействия, което дава възможност за лесна поддръжка.
   „Цветови системи“ са методи за получаване на цветни бои чрез смесването на „основна боя“ с оцветители.
   3.   Групата от продукти не включва:

               а)

               антикорозионни покрития;

               б)

               покрития срещу обрастване на подводната част на корабите;

               в)

               продукти за защита на дървесината;

               г)

               покрития за специална промишлена и професионална употреба, включително високоустойчиви покрития;

               д)

               фасадни покрития;

               е)

               всеки продукт, който е разработен предимно за външно боядисване и се продава като такъв.

         Член 2
   1.   За да получат знака за екомаркировка на Общността по силата на Регламент (ЕО) № 1980/2000 и съгласно условията, посочени в параграфи 2 и 3 на настоящия член, боите и лаковете трябва да попадат в групата продукти „бои и лакове за вътрешно боядисване“, както тази група е определена в член 1, и да удовлетворяват екологичните критерии, посочени в приложението към настоящото решение.
   2.   Двукомпонентните покрития с реагиращи компоненти, предназначени за специфични видове употреба, трябва да съответстват на следните условия:

               а)

               и двата компонента на съответното покритие трябва поотделно да съответстват на посочените в приложението екологични критерии (с изключение на критерия за летливите органични съединения);

               б)

               те трябва да са придружени от указания, изясняващи как отделните компоненти не трябва да бъдат използвани самостоятелно или в комбинация с други продукти;

               в)

               окончателният готов за използване продукт обаче трябва също да съответства на екологичните критерии, включително на критерия за летливи органични съединения.

         3.   Покритията, които се продават както за вътрешно, така и за външно боядисване, трябва едновременно да отговарят както на критериите, посочени в настоящото решение относно боите и лаковете за вътрешно боядисване, така също и на критериите, посочени в Решение 2009/543/ЕО на Комисията (3) относно боите и лаковете за външно боядисване.
   Член 3
   Екологичните критерии за групата продукти „бои и лакове за вътрешно боядисване“, както и съответните изисквания за оценяване и удостоверяване, са валидни четири години след датата на влизане в сила на настоящото решение.
   Член 4
   Кодовият номер на групата продукти „бои и лакове за вътрешно боядисване“, определен за административни цели, е „07“.
   Член 5
   Решение 2002/739/ЕО се отменя.
   Член 6
   1.   Знакът за екомаркировка, присъден преди 18.8.2008 г. по отношение на продукти, попадащи в обхвата на групата от продукти „бои и лакове за вътрешно боядисване“, може да продължи да се използва до 28.2.2009 г.
   2.   В случаите на заявки за присъждане на екомаркировка на продукти, попадащи в групата от продукти „бои и лакове за вътрешно боядисване“, които са подадени преди 18.8.2008 г. на съответните продукти ще бъде присъдена екомаркировка съгласно условията, определени в Решение 2002/739/ЕО. В тези случаи екомаркировката може да се използва до 28.2.2009 година.
   3.   Заявки за присъждане на екомаркировка на продукти, попадащи в групата от продукти „бои и лакове за вътрешно боядисване“, които бъдат подадени след 18.8.2008 но преди 1.3.2009 г., могат да съответстват или на посочените в Решение 2002/739/ЕО критерии, или на критериите, посочени в настоящото решение.
   В случаите, когато заявката се основава на критериите, посочени в Решение 2002/739/ЕО, екомаркировката може да бъде използвана до 28.2.2009 г.
   Член 7
   Адресати на настоящото решение са държавите-членки.

      Съставено в Брюксел на 13 август 2008 година.

            За Комисията

         Olli REHN

            Член на Комисията

      (1)  ОВ L 237, 21.9.2000 г., стр. 1.

      (2)  ОВ L 236, 4.9.2002 г., стр. 4.

      (3)  Вж. страница 27 от настоящия брой на Официален вестник.

      ПРИЛОЖЕНИЕ
      А.   ОБЩИ ПОЛОЖЕНИЯ

         Цели на критериите

      Настоящите критерии целят по-специално:

                  —

                  ефективната употреба на продукта и свеждане до минимум на отпадъците,

                  —

                  намаляване на рисковете за околната среда и другите рискове (като натрупването на озон в тропосферата) чрез намаляване на емисиите на разтворители,

                  —

                  да се намали изхвърлянето на токсични или замърсяващи вещества във водите. Критериите са определени със стойности, насърчаващи присъждането на екомаркировката на такива бои и лакове за вътрешно боядисване, които имат по-слабо въздействие върху околната среда.

         Изисквания за оценяване и удостоверяване

      Специфичните изисквания за оценяване и удостоверяване са посочени в описанието на всеки критерий.
      Когато от заявителя се изисква да представи декларации, документация, анализи, протоколи от изпитания или друго доказателство, удостоверяващо съответствието с критериите, това означава, че тези документи могат да произхождат от заявителя и/или от неговия или неговите доставчици, според случая.
      Когато е необходимо, могат да бъдат използвани методи за изпитване, различни от посочените за съответния критерий, ако тяхната еквивалентност е призната от компетентния орган, оценяващ заявката.
      Ако е необходимо, компетентните органи могат да изискват допълнителна документация и да извършват независими проверки.
      Препоръчва се на компетентните органи, когато разглеждат молбите и контролират спазването на критериите, да вземат под внимание прилагането на признати системи за управление на околната среда като EMAS или EN ISO 14001 (забележка: прилагането на тези системи на управление не е задължително).
      Когато в критериите са посочени съставки, това включва отделни вещества и препарати. Определенията за „вещества“ и „препарати“ са дадени в регламента относно регистрацията, оценката, разрешаването и ограничаването на химически вещества (Регламента REACH — Регламент (ЕО) № 1907/2006 на Европейския парламент и на Съвета (1)).
      Точният състав на продукта следва да бъде представен на съответния компетентен орган за всички участващи вещества, които се използват от заявителя. Стойността на праговата концентрация, която е надхвърлена, води до необходимост от докладване на всяко съдържащо се вещество (включително замърсителите), е 0,01 % (m/m), освен ако не е специално посочена в критериите друга, по-ниска стойност.
      Б.   ЕКОЛОГИЧНИ КРИТЕРИИ

      Всички критерии, освен критерий 3 относно пределно допустимото съдържание на летливи органични съединения се отнасят за бои или лакове във вида, както се съдържат в опаковката. В съответствие с Директива 2004/42/ЕО на Европейския парламент и на Съвета (2) пределно допустимите стойности на съдържанието на летливи органични съединения се отнасят за готовия за използване продукт, така че максималното съдържание на летливи органични съединения следва да се изчислява въз основа на препоръчаните количества на добавките, като например оцветители и/или разредители. За този вид изчисления ще се изискват данни от доставчиците на суровините относно съдържанието на твърди вещества, съдържанието на летливи органични съединения и плътността на продукта.
      Критерии 1 и 2 се отнасят само за бели и светлооцветени бои (включително горни покрития, грундове и/или междинни подслоеве).
      По отношение на цветовите системи критерии 1 и 2 се отнасят само за бялата основна боя (основната боя, която съдържа най-много TiO2). В случаите когато бялата основна боя не изпълнява изискването за нанасяне на площ от поне 8 m2 на литър при 98 % непрозрачност съгласно критерий 7, буква а), то този критерий следва да може да бъде изпълнен след оцветяване за получаване на стандартния цвят RAL 9010.
      Критерии 1 и 2 не се отнасят за прозрачни покрития.
      1.   Бели пигменти

         Съдържание на бели пигменти (бели неорганични пигменти с коефициент на пречупване над 1,8): боите следва да имат съдържание на бял пигмент, по-малко или равно на 38 g на m2 сух слой, с 98 % непрозрачност. Това изискване не се отнася за лаковете и байцовете.

         Оценка и проверка: заявителят трябва да представи декларация за неупотреба или да съобщи съдържанието на бели пигменти и степента на нанасяне, както и подробно изчисление, показващо, че този критерий е спазен.
      2.   Титанов двуокис

         Титанов двуокис: емисиите и изпускането на отпадъци от всяко производство на пигмент с титанов двуокис не трябва да надхвърлят следните стойности (получени на база Справочния документ за най-добра налична технология при производството на големи количества неорганични химически вещества — BREF от август 2007 г.):

                  —

                  емисии на серни окиси (SOx), изразени като серен двуокис (SO2): 252 mg на m2 сух слой (с 98 % непрозрачност),

                  —

                  отпадъчни сулфати: 18 g на m2 сух слой (с 98 % непрозрачност),

                  —

                  отпадъчни хлориди: 3,7 g, 6,4 g и 11,9 g на m2 сух слой (с 98 % непрозрачност) съответно за естествен рутил, изкуствен рутил и шлака.

         Оценяване и удостоверяване: заявителят следва да представи декларация за неупотреба или допълнителна документация, посочваща съответните нива на емисии и на изпускане на отпадъци за тези параметри, съдържанието на титанов двуокис в продукта, степента на нанасяне, както и подробни изчисления, показващи, че този критерий е спазен.
      3.   Летливи органични съединения (ЛОС)

      Съдържанието на ЛОС не трябва да превишава:

                  Класификация на продуктите (Директива 2004/42/ЕО)

                  Пределно допустими концентрации на ЛОС (g/l, включително водата)

                  Вътрешна матова боя (за стени/тавани) (блясък < 25@60 °)

                  15

                  Вътрешна гланцова боя (за стени/тавани) (блясък > 25@60 °)

                  60

                  Вътрешни бои за довършителни работи и облицовъчни плоскости от дървесина и метал, включително грундове

                  90

                  Вътрешни лакове и байцове за довършителни работи, включително матови байцове

                  75

                  Вътрешни байцове за груб строеж

                  75

                  Грундове

                  15

                  Фиксиращи грундове

                  15

                  Монокомпонентни висококачествени бои

                  100

                  Двукомпонентни висококачествени покрития с реагиращи компоненти, за специфични приложения, например за подове

                  100

                  Покрития с декоративен ефект

                  90

            В този контекст терминът „летливо органично съединение“ (ЛОС) означава всяко органично съединение, имащо температура на кипене по-малка или равна на 250 °C, измерена при нормално налягане от 101,3 kPa, съгласно определението в Директива 2004/42/ЕО. За задаване на пределно допустимите концентрации на ЛОС са използвани подкатегориите за бои и лакове от директивата. Тук са включени само тези категории, които имат отношение към вътрешното боядисване.

         Оценяване и удостоверяване: заявителят предоставя декларация за съответствие с този критерий. Също така заявителят трябва да посочи съдържанието на ЛОС за всички продукти.
      4.   Летливи ароматни въглеводороди (ЛАВ)

      Не следва да се добавят директно летливи ароматни въглеводороди към продукта преди или по време на оцветяването (когато има такова); допуска се обаче добавяне на съставки, които съдържат ЛАВ, така че съдържанието на ЛАВ в крайния продукт да не превишава 0,1 % (m/m).
      В този контекст терминът „летлив ароматен въглеводород“ (ЛАВ) означава всяко органично съединение, съгласно определението в Директива 2004/42/ЕО, имащо температура на кипене по-малка или равна на 250 °C, измерена при нормално налягане от 101,3 kPa, което има поне едно ароматно ядро в своята разгъната структурна формула.

         Оценяване и удостоверяване: заявителят предоставя декларация за съответствие с този критерий, в която потвърждава, че не са добавяни ЛАВ, освен съдържащи се предварително приготвени съставки, както и декларации от доставчиците на съответната съставка (ако случаят е такъв), потвърждаващи съответното съдържание на ЛАВ.
      5.   Тежки метали

      Следните тежки метали или техните съединения не могат да се използват като съставки на продукта или оцветителя (ако има такъв) (било като вещество или като част от използван препарат): кадмий, олово, хром VI, живак, арсен, барий (с изключение на бариев сулфат), селен, антимон.
      Кобалтът също не трябва да се добавя като съставка, с изключение на кобалтовите соли, които се използват като изсушител в алкидните бои. Тези соли могат да се използват в концентрация до 0,05 % (m/m) в крайния продукт, изразена по отношение на чистия кобалт. Съдържанието на кобалт в пигментите също е освободено от горепосоченото изискване.
      Допуска се съставките да съдържат следи от тези метали до концентрация 0,01 % (m/m), произтичащи от примеси в суровините.

         Оценяване и удостоверяване: заявителят предоставя декларация за съответствие с този критерий, както и декларации от доставчиците на съставките (ако случаят е такъв).
      6.   Опасни вещества

                  а)

                     Продукт: продуктът следва да не бъде класифициран като силно токсичен, токсичен, опасен за околната среда, канцерогенен, токсичен за репродукцията, вреден, корозионноактивен, мутагенен или дразнещ (само в случаите когато това се дължи на присъствието на съставки, обозначени с R43) съгласно Директива 1999/45/ЕО на Европейския парламент и на Съвета (3), преди или след оцветяването (ако има такова).

                     Оценяване и удостоверяване: заявителят предоставя декларация за съответствие с този критерий, както и фиш с данните за безопасност, в съответствие с изискванията на приложение II към регламента относно регистрацията, оценката, разрешаването и ограничаването на химически вещества (Регламента REACH — Регламент (ЕО) № 1907/2006).

                  б)

                     Съставки (силно токсични, токсични, канцерогенни, мутагенни или токсични за репродукцията): не трябва да се използва нито една съставка, включително и при оцветяването (ако има такова), на която съответства или може да съответства към момента на заявката едно от следните обозначения за риск (или съчетание от тях):

                              —

                              R23 (токсичност при вдишване),

                              —

                              R24 (токсичност при контакт с кожата),

                              —

                              R25 (токсичност при поглъщане),

                              —

                              R26 (силна токсичност при вдишване),

                              —

                              R27 (силна токсичност при контакт с кожата),

                              —

                              R28 (силна токсичност при поглъщане),

                              —

                              R33 (опасност от кумулативни ефекти),

                              —

                              R39 (опасност от много тежки необратими ефекти),

                              —

                              R40 (недостатъчни данни за възможно канцерогенно действие),

                              —

                              R42 (може да причини сенсибилизация при вдишване),

                              —

                              R45 (може да причини рак),

                              —

                              R46 (може да причини наследствено генетично увреждане),

                              —

                              R48 (опасност от тежки увреждания на здравето при продължително излагане на въздействие на веществото),

                              —

                              R49 (може да причини рак при вдишване),

                              —

                              R60 (може да увреди фертилността),

                              —

                              R61 (може да увреди плода при бременност),

                              —

                              R62 (възможен риск за увреждане на фертилността),

                              —

                              R63 (възможен риск от увреждане на плода при бременност),

                              —

                              R68 (възможен риск от необратими ефекти),

                        както е посочено в Директива 67/548/ЕИО (4) или Директива 1999/45/ЕО. Независимо от това, активните съставки, използвани като консерванти в състава на боята, и на които съответства едно от обозначенията за риск R23, R24, R25, R26, R27, R28, R39, R40 или R48 (или съчетания от тези обозначения), могат да се използват до най-много 0,1 % (m/m) от общия състав на боята.
                  Алтернативна възможност е да бъде използвана класификацията на Световната хармонизирана система (Globally Harmonised System — GHS) (5). В този случай не трябва да се използват съставките, включително и при оцветяването (ако има такова), които са класифицирани както следва (или имат съчетания от такива класификации):

                              —

                              Остра токсичност (при поглъщане) — категории I, II, III,

                              —

                              Остра токсичност (при контакт с кожата) — категории I, II, III,

                              —

                              Остра токсичност (при вдишване) — категории I, II, III,

                              —

                              Респираторна сенсибилизация — категория I,

                              —

                              Мутагенни вещества — категории I, II,

                              —

                              Канцерогенни вещества — категории I, II,

                              —

                              Вещества, токсични за репродукцията — категории I, II,

                              —

                              Системна токсичност, насочена към специфичен орган (при еднократно излагане на въздействието на съответното вещество) — категории I, II,

                              —

                              Системна токсичност, насочена към специфичен орган (при многократно излагане на въздействието на съответното вещество) — категории I, II,

                        както е посочено в ST/SG/AC.10/30 (6) и е ревизирано в ST/SG/AC.10/34/Add.3 по отношение на Световната хармонизирана система за класификация и етикетиране на химически вещества. Независимо от това, активните съставки, използвани като консерванти в състава на боята, и на които съответства една от следните категории на Световната хармонизирана система, могат да се използват до концентрация не повече от 0,1 % (m/m) от общия състав на боята:

                              —

                              Остра токсичност (при поглъщане, контакт с кожата, вдишване) — I, II, III (само при поглъщане или контакт с кожата),

                              —

                              Системна токсичност, насочена към специфичен орган (при еднократно и/или многократно излагане на въздействието на съответното вещество) — категории I, II (или комбинации от тях) и

                              —

                              Канцерогенност — категория II.

                        Веществото метил етил кетоксим може да се използва в алкидните бои до концентрация не повече от 0,3 % (m/m).

                     Оценяване и удостоверяване: заявителят предоставя декларация за съответствие с този критерий, както и фиш с данните за безопасност, в съответствие с изискванията на приложение II към Регламента относно регистрацията, оценката, разрешаването и ограничаването на химически вещества (Регламента REACH — Регламент (ЕО) № 1907/2006).

                  в)

                     Съставки (опасни за околната среда): концентрацията на никоя съставка не трябва да надвишава 2 % (m/m), включително и при оцветяването (ако има такова), ако едно от следните обозначения за риск (или съчетание от тях) ѝ съответства или може да ѝ съответства към момента на подаване на заявката:

                              —

                              N R50 (силна токсичност за водни организми),

                              —

                              N R50/53 (силна токсичност за водни организми, може да причини дълготрайни неблагоприятни последици във водната среда),

                              —

                              N R51/53 (токсичност за водни организми, може да причини дълготрайни неблагоприятни последици във водната среда),

                              —

                              NR 52/53 (вреден за водни организми и може да причини дълготрайни неблагоприятни последици във водната среда),

                              —

                              R 51 (токсичност за водни организми),

                              —

                              R 52 (вреден за водни организми),

                              —

                              R 53 (може да причини дълготрайни неблагоприятни ефекти във водната среда),

                        както е посочено в Директива 67/548/ЕИО или Директива 1999/45/ЕО.
                  Алтернативна възможност е да бъде използвана класификацията на Световната хармонизирана система (Globally Harmonised System — GHS) (7). В този случай нито една съставка, включително и при оцветяването (ако има такова), не трябва да бъде с концентрация над 2 % (m/m), ако съответства или може да съответства към момента на прилагането на едно от следните обозначения за риск:
                  Категории за токсичност във водна среда (и съчетания от тях):

                              —

                              Остра I, II, III,

                              —

                              Хронична I, II, III, IV,

                        както е посочено в ST/SG/AC.10/30 и е ревизирано в ST/SG/AC.10/34/Add.3 по отношение на Световната хармонизирана система за класификация и етикетиране на химически вещества.
                  Във всеки от тези случаи общият сбор на всички съставки, на които съответства или може да съответства към момента на прилагането едно от тези обозначения за риск (или съчетание от тези обозначения), не трябва да превишава 4 % (m/m).
                  Това изискване не се отнася за амоняка и алкил амония.
                  Също така това изискване не променя по никакъв начин задължението за спазване на критерий 6, буква а).

                     Оценяване и удостоверяване: заявителят предоставя декларация за съответствие с този критерий, както и списък на съставките и фишове с данните за безопасност на всяка съставка, в съответствие с изискванията на приложение II към Регламента относно регистрацията, оценката, разрешаването и ограничаването на химически вещества (Регламента REACH — Регламент (ЕО) № 1907/2006).

                  г)

                     Алкилфенолетоксилати: не трябва да се използват алкилфенолетоксилати в продукта преди или по време на оцветяването (ако има такова).

                     Оценяване и удостоверяване: заявителят предоставя декларация за съответствие с този критерий.

                  д)

                     Изотиазолинонови съединения: съдържанието на изотиазолинонови съединения в продукта не трябва да превишава 0,05 % (m/m), преди или след оцветяването (ако има такова). Също така съдържанието на сместа от 5-хлоро-2-метил-2Н-изотиазол-3-он (ЕО № 247-500-7) и 2-метил-2Н-изотиазол-3-он (ЕО № 220-239-6) (3:1) не трябва да превишава 0,0015 % (m/m).

                     Оценяване и удостоверяване: заявителят трябва да представи декларация за съответствие с този критерий, като посочи евентуално използваните количества.

                  е)

                  Не се разрешава наличие в продукта на перфлуорирани алкил сулфонати (PFAS), префлуорирани карбоксилни киселини (PFCA), включително перфлуорооктанова киселина (PFOA) и свързаните с тях вещества, изброени в документа на ОИСР „Предварителни списъци на перфлуорирани октил сулфонати (PFOS), перфлуорирани алкил сулфонати (PFAS), перфлуорирани октанови киселини (PFOA) и перфлуорирани карбоксилни киселини (PFCA) и свързани с тях вещества и химични съединения, които могат да се разложат до перфлуорирани карбоксилни киселини PFCA (съгласно ревизията от 2007 г.)“. Списъкът на ОИСР е представен като приложение на настоящия критериален документ.

                     Оценяване и удостоверяване: заявителят предоставя декларация за съответствие с този критерий.

                  ж)

                     Формалдехиди: не трябва да се добавят свободни формалдехиди. Веществата, които отделят формалдехид, могат да се добавят само в такива количества, че общото съдържание на свободен формалдехид в продукта да не превишава 0,001 % (m/m).

                     Оценяване и удостоверяване: заявителят предоставя декларация за съответствие с този критерий. Освен това заявителят следва да предостави резултати от изпитания, проведени от доставчиците на суровини, при използване на изпитателния метод VdL-RL 03 (VdL Указание 03) „Концентрация на формалдехид в кутията с продукта, определена по ацетил ацетоновия метод“ и изчисления, свързващи данните от тези изпитания с крайния продукт, за да бъде показано, че крайната максимално възможна концентрация на формалдехид, отделен от вещества, отделящи формалдехид, не превишава 0,001 % (m/m). Като алтернативна възможност полученият формалдехид от отделящите формалдехид вещества може да бъде измерен в крайния продукт чрез високоефективна течна хроматография.

                  з)

                     Халогенирани органични разтворители: независимо от изискванията на критерий 6, букви а), б) и в), само такива халогенирани съединения могат да бъдат използвани, преди или по време на оцветяването (ако има такова), които към момента на заявката са били оценени за рискове и не са били класифицирани с някое от следните обозначения за рискове (или комбинация от тях): R26/27, R45, R48/20/22, R50, R51, R52, R53, R50/53, R51/53, R52/53 и R59 в съответствие с Директива 67/548/ЕИО и Директива 1999/45/ЕО.

                     Оценяване и удостоверяване: заявителят предоставя декларация за съответствие с този критерий.

                  и)

                     Фталати: независимо от изискванията на критерий 6, букви а), б) и в), само такива фталати могат да бъдат използвани, преди или по време на оцветяването (ако има такова), които към момента на заявката са били оценени за рискове и не са били класифицирани с някое от следните обозначения за рискове (или комбинация от тях): R60, R61, R62, R50, R51, R52, R53, R50/53, R51/53 и R52/53, в съответствие с Директива 67/548/ЕИО и нейните изменения. Също така веществата ди-н-октил фталат (DNOP), ди-изононил фталат (DINP) и ди-изодецил фталат (DIDP) не са разрешени за използване в продукта.

                     Оценяване и удостоверяване: заявителят предоставя декларация за съответствие с този критерий.

            7.   Годност за употреба

                  а)

                     Степен на нанасяне: Белите и светлооцветените бои (включително горни покрития, грундове и/или междинни слоеве) следва да имат степен на нанасяне (при 98 % непрозрачност), достигаща поне 8 m2 за литър продукт.
                  По отношение на цветовите системи настоящият критерий се отнася само за белия цвят (основната боя, която съдържа най-много TiO2). В случаите, когато бялата основна боя не изпълнява изискването за нанасяне на площ от поне 8 m2 на литър при 98 % непрозрачност, то този критерий следва да може да бъде изпълнен след оцветяване за получаване на стандартния цвят RAL 9010. За всички останали основни бои, използвани за получаване на оцветени продукти — това са основни бои, съдържащи по правило по-малко TiO2, които не могат да изпълнят изискването за нанасяне на поне 8 m2 на литър при 98 % непрозрачност — този критерий не се прилага. За бои, които са част от цветова система, заявителят трябва да предостави препоръки на крайния потребител върху опаковката на продукта и/или в пунктовете за продажба относно коя разцветка или грунд (по възможност, носещи европейската екомаркировка) следва да се използват като основен слой преди полагането на по-тъмна разцветка.
                  Грундовете, които имат специфични блокиращи/уплътняващи, респективно проникващи/фиксиращи свойства, както и грундовете със специални адхезионни качества за алуминий и галванизирани повърхности, следва да имат степен на нанасяне (при 98 % непрозрачност), достигаща поне 6 m2 за литър продукт.
                  Дебелите декоративни покрития (бои, специално предназначени да дават триизмерен декоративен ефект и които се характеризират с много дебело покритие) трябва да имат степен на нанасяне 1 m2/kg продукт.
                  Това изискване не се отнася за лаковете, байцовете, подовите покрития, подовите бои, подслоевете и адхезивните грундове или други прозрачни покрития.

                     Оценяване и удостоверяване: заявителят трябва да представи отчет за изпитание, проведено по метода ISO 6504/1 (бои и лакове —определяне на покривната способност — част 1: метод на Kubelka-Munk за белите и за светлооцветените бои) или 6504/3 (част 3: определяне на степента на контраст (непрозрачност) на светлооцветените бои при определена степен на нанасяне) или (за боите, специално предназначени да образуват триизмерен ефект и характеризиращи се с много дебело покритие) по метода NF T 30073 (или по равностоен метод). За такива основни бои, използвани за получаване на оцветени продукти, които не са оценени съгласно горепосочените изисквания, заявителят следва да представи доказателство, че на крайния потребител е препоръчано да използва грунд и/или сива боя (или боя с друга подходяща разцветка) като основен слой преди полагането на продукта.

                  б)

                     Устойчивост на мокро търкане: стенните бои (в съответствие с EN 13300), за които е посочено (върху самия продукт или в съответните рекламни материали), че могат да се мият или почистват, трябва да имат устойчивост на мокро търкане, измерена съгласно стандарта EN 13300 и EN ISO 11998 от клас 2 или по-висок (не повече от 20 микрона след 200 цикъла).
                  Поради големия брой на възможните оцветявания тези изпитания се ограничават само до използваната основна боя.

                     Оценяване и удостоверяване: заявителят трябва да представи отчет за изпитание съгласно EN 13300, проведено по метода EN ISO 11998 (Изпитание за възможност за почистване и устойчивост на търкане), както и свидетелство, че крайният потребител е информиран (на опаковката на продукта или на съответен търговски материал), че продуктът не е бил изпитан за устойчивост на мокро търкане при прилагане като таванна боя.

                  в)

                     Устойчивост на вода: лаковете, подовите покрития и подовите бои трябва да имат устойчивост на вода, определена от стандарта ISO 2812-3, така че след 24-часово въздействие на вода и 16-часово възстановяване да няма промяна на блясъка или цвета.

                     Оценяване и удостоверяване: заявителят трябва да представи отчет за изпитание, проведено по метода ISO 2812-3 (бои и лакове —определяне на устойчивост спрямо течности —част 3: Метод с използване на абсорбентна среда).

                  г)

                     Адхезия: подовите покрития, подовите бои и подовите подслоеве трябва да получат най-малко 2 на изпитването EN 2409 за адхезия. Пигментираните грундове за зидария преминават успешно изпитването чрез отлепване за адхезия по EN 24624 (ISO 4624), ако се установи, че кохезионната якост на боядисвания материал е по-малка от адхезионната сила на боята; в останалите случаи адхезията на боята трябва да надвишава стойността 1,5 MPa.
                  Това изискване не се отнася за прозрачните грундове.

                     Оценяване и удостоверяване: заявителят следва да представи отчет за изпитание, проведено по метода EN ISO 2409 или EN 24624 (ISO 4624), съобразно конкретния случай.

                  д)

                     Абразивно износване: подовите покрития и подовите бои следва да имат показател за износоустойчивост, който да не надхвърля загуба на тегло от 70 mg след провеждането на 1 000 изпитателни цикъла при товар от 1 000 g и колело CS10 съгласно EN ISO 7784-2:2006.

                     Оценяване и удостоверяване: заявителят следва да представи отчет за изпитание, показващо съответствие с този критерий, проведено по метода EN ISO 7784-2:2006.

            8.   Информация за потребителите

      Следната информация трябва да е дадена върху опаковката или да е закрепена към нея:

                  —

                  начинът на употреба, материалът (субстратът), който може да се боядисва и условията за употреба, за които е предназначен продуктът; тази информация следва да включва по-специално препоръки относно подготвителните дейности и пр., например, правилната подготовка на боядисвания материал (субстрата), съвети относно употребата за вътрешно боядисване (според случая), или във връзка с температурата,

                  —

                  препоръки за почистващи средства и подходящото управление на отпадъците (с оглед да се намали замърсяването на водата); тези препоръки следва да са съобразени с вида на въпросния продукт и областта на приложението му и могат евентуално да са съпътствани от пиктограми,

                  —

                  препоръки относно условията за съхранение на продукта след отваряне (с оглед да се намалят твърдите отпадъци), включващи, според случая, съвети за безопасност,

                  —

                  по отношение на покритията с по-тъмен цвят, за които не е в сила критерий 7, буква а), се дават препоръки относно използването на подходящ грунд или основен слой боя (които по възможност да имат европейската екомаркировка),

                  —

                  за дебелите декоративни покрития следва да има текст, информиращ, че тези бои са специално предназначени да дават триизмерен декоративен ефект,

                  —

                  следва да присъства текст, поясняващ, че за неизползваното количество боя е необходимо специализирано третиране с оглед на обезвреждане по отношение на околната среда и следователно тези количества не трябва да бъдат изхвърляни с битовите отпадъци; указания по отношение на обезвреждането и събирането следва да бъдат търсени от местните власти,

                  —

                  следва да бъдат дадени препоръки за превантивните предпазни мерки за бояджията; следният текст (или равностоен) трябва да фигурира върху опаковката или да е приложен към нея:
                  „За повече информация относно основанията, поради които на този продукт е присъден знакът на Цветето, моля посетете страницата в Интернет: http:)/ec.europa.eu/environment/impel“.

         Оценяване и удостоверяване: заявителят трябва да представи при подаването на заявлението мостра от опаковката на продукта, както и декларация за съответствие с този критерий, в зависимост от конкретния случай.
      9.   Информационен графичен вид на екомаркировката

      Клетка 2 на екомаркировката следва да съдържа следния текст:

                  —

                  добри резултати при употреба за вътрешно боядисване,

                  —

                  ограничено съдържание на опасни вещества,

                  —

                  ниско съдържание на разтворители.

         Оценяване и удостоверяване: заявителят трябва да представи мостра от опаковката на продукта, на която да се вижда екомаркировката, както и декларация за съответствие по този критерий.

         (1)  ОВ L 396, 30.12.2006 г., стр. 1.

         (2)  ОВ L 143, 30.4.2004 г., стр. 87.

         (3)  ОВ L 200, 30.7.1999 г., стр. 1.

         (4)  ОВ 196, 16.8.1967 г., стр. 1

         (5)  На 27 юни 2007 г., Европейската Комисия прие „Предложение за регламент на Европейския парламент и на Съвета относно класифицирането, етикетирането и опаковането на вещества и смеси и за изменение на Директива 67/548/ЕИО и на Регламент (ЕО) № 1907/2006“ (COM(2007) 355 окончателен). За допълнителна информация относно припокриването между съществуващата система и Световната хармонизирана система вижте приложение VII в том III на горепосоченото предложение: http:)/ec.europa.eu/enterprise/reach/docs/ghs/ghs_prop_vol_iii_en.pdf

         (6)  Експертен комитет на ООН за транспорта на опасни стоки и за Световната хармонизирана система за класификация и етикетиране на химически вещества: http:)/www.unece.org/trans/main/dgdb/dgcomm/ac10rep.html

         (7)  Вж. бележка под линия 5.